Държавен вестник, бр. 36, 2012 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  36
Раздел III
Изисквания към кандидатите
Чл. 10. (1) За безвъзмездна финансова по­
мощ могат да кандидатстват юридически лица 
или еднолични търговци, регистрирани по 
Търговския закон или Закона за кооперациите. 
(2) Кандидатите по ал. 1 трябва да отго­
варят на следните изисквания: 
1. да са собственици на риболовни кораби, 
регистрирани в Регистъра на риболовните ко­
раби на Изпълнителната агенция по рибарство 
и аквакултури (ИАРА), който е част от Регис­
търа на риболовните кораби на Общността;
2. да притежават валидно разрешително 
за стопански риболов съгласно Закона за 
рибарството и аквакултурите (ЗРА).
(3) Кандидатите по ал. 1 се подпомагат, 
при условие че: 
1. нямат изискуеми публични задължения 
към държавата;
2. не са вписани в централната база данни 
за отстраняванията съгласно Регламент на 
Комисията (ЕO, Евратом) № 1302/2008 от 
17 декември 2008 г. относно централната база 
данни за отстраняванията (ОВ, 20.12.2008, L 
344);
3. не са обявени в несъстоятелност или не 
са в открито производство по несъстоятелност; 
4. не са в производство по ликвидация (с 
изключение на ЕТ);
5. са вписвани в търговския регистър към 
Агенцията по вписванията;
6. членовете на управителните органи на 
юридическите лица не са осъждани с вля­
зла в сила присъда за престъпления против 
собствеността, стопанството, освен ако не са 
реабилитирани, и не са лишавани от правото 
да упражняват търговска дейност или да заемат 
ръководна, отчетна или материалноотговорна 
длъжност;
7. притежават удостоверение за придобито 
право за усвояване на ресурс от риба и други 
водни организми в предвидените от закона 
случаи.
Чл. 11. (1) Не се предоставя безвъзмездна 
финансова помощ, в случай че кандидатът 
или негов законен представител са нарушили 
изискванията на Регламент (ЕО, Евратом) 
№ 1605/2002 на Съвета от 25 юни 2002 г. от­
носно финансовия регламент, приложим към 
общия бюджет на Европейските общности (ОВ 
L, бр. 248 от 16 септември 2002 г.).
(2) Не са допустими за подпомагане кан­
дидати, които попадат в случаите по чл. 21 
или 22 от Закона за предотвратяване и уста­
новяване на конфликт на интереси.
(3) Липсата на обстоятелствата по ал. 2 се 
доказва от кандидата:
1. с декларация към момента на канди­
датстване;
2.с официални документи, издадени от 
съответните компетентни органи, за обсто­
ятелствата, за които такива документи се 
издават, и с декларация за всички останали 
обстоятелства, включително и за обстоя­
телствата по чл. 23 от Закона за търговския 
регистър, в срок 15 работни дни от датата на 
получаване на уведомително писмо от ИАРА 
за представянето им. 
(4) Не се предоставя безвъзмездна финан­
сова помощ от ЕФР на кандидати, които:
1. се намират в процедура по възстановя­
ване на отпусната безвъзмездна финансова 
помощ по предходен проект;
2. са представили документи с невярно 
съдържание, неистински или подправени 
документи при осигуряване на информация, 
поискана от ИАРА и/или ДФЗ, или не пре­
доставят тази информация;
3. са извършвали незаконен, недеклариран 
и нерегламентиран риболов през последните 
три години към датата на кандидатстване, 
установен с влязло в сила наказателно поста­
новление, освен в случаите, в които глобата 
или имуществената санкция, наложени с 
наказателното постановление, са платени в 
полза на държавата.
Чл. 12. За всеки проект кандидатите пред­
ставят заявление за кандидатстване по образец 
съгласно приложение № 1.
Раздел IV
Изисквания към проектите
Чл. 13. Инвестициите по реда на тази 
наредба се реализират за риболовни кораби, 
регистрирани в Регистъра на риболовните 
кораби за стопански риболов.
Чл. 14. (1) Подпомагат се проекти при 
следните условия: 
1. риболовният кораб трябва да е произ­
веден 5 или повече години преди датата на 
кандидатстване, като увеличаването на тонажа 
на кораба поради модернизиране на основ­
ната палуба, предназначено за повишаване 
на безопасността на борда, за подобряване 
на условията и хигиената на труда, както и 
на качеството на продуктите, не увеличава 
риболовния капацитет и риболовните въз­
можности на кораба; 
2. безвъзмездна финансова помощ се пре­
доставя еднократно за смяна на двигател/и на 
риболовния кораб за целия програмен период, 
като новият двигател трябва да: 
а) има същата или по-малка мощност от 
експлоатирания преди подмяната на двигател 
за извършващи риболов кораби с габаритна 
дължина под 12 m, които не са съоръжени с 
влачещ риболовен уред съгласно приложение 
№ 3; 
б) има най-малко 20 на сто по-ниска мощ­
ност от експлоатирания преди подмяната дви­
гател за кораби до 24 m габаритна дължина;